50 parasta mallista korisjoukkueeseen, jäkiruoasta pyöräramppiin. Kaupunki on ratsattu.\nHeini Larros, Jaana Rinne, Juhani Sirén, Karoliina Sallinen, Maria Pettersson, Mikko Montonen, Mirja Wuokko, Pirita Tiusanen ja Walter de Camp\nHeli Sorjonen, Jarkko Tiitinen, Jenni Häyrynen, Laura Mendelin, Mikael Nybacka/Svenska Teatern, Saara Keskimäki ja Valokuvastudio O. Haapala\nMalli, jolla on kasvuvaraa huipulle, sovituskoppi, jossa myyjän saa paikalle napinpainalluksella, Kakuntekijä, joka leipoo kakuksi vaikka laukun tai lakikirjan. Ja 47 muuta kaupungin parasta asiaa, ihmistä ja ilmiötä. Tutkivan kaupunkijournalismin pyhä kirja avaa.\nIhmettele kaupungin parhaita Kaupungin paras -bileissä torstaina 8.10. kello 21 ravintola Apollossa. Esiintymässä Mayor of Rock -kisan voittaja Anchors&Planets ja Haloo Helsinki. Vapaa pääsy.\nLive = kaupungin paras nousee lavalle\nAvullanne löysimme muun muassa kaupungin parhaan conciergen ja sängyn.\nEnää ei tarvitse lähteä rintsikoissa myymälän puolelle etsimään istuvampaa kokoa. Keskustan Sokoksen naisten kerroksen sovituskoppeihin on asennettu kutsunapit. Apu saapuu hetkessä nappia painamalla. Myyjät kertovat soittonappien olleen suosittuja (piip, kutsu käy taas). Kopeissa on myös pehmustetut penkit ja riittävästi ripustuskoukkuja.\nMikä on miesten nappitilanne? Vakoilun tulos: ei yhtään kutsunappia. Toisaalta, kuka tietää miestä, joka sovittaa kalsareita?\nSokos, Asema-aukio 2 C\nMakunautinto häviää kulhosta hujauksessa, kun nälkäinen seurue iskee kiinni Henry’s Pubin XXHOT -dippikastikkeeseen. Tulinen kastike koostuu cayennepippurin, etikan, valkosipulin, veden ja suolan taivaallisesta liitosta. ”Etikan ja cayennepippurin yhdistelmä tekee tulisuuden. Kastiketta ostetaan usein polttarisankareille”, kertoo vuoropäällikkö Topi Malm. Punaista kastiketta saa myös lievästi polttavana vaihtoehtona. Ja kotisohvalle, koska Henkan ruokia voi tilata myös kotiinkuljetuksena.\nSariannen lempiruokia ovat sisäfilepihvi kermakastikkeella ja perunamuussi sekä spagetti Bolognese.\nSarianne Hirvonen, sweet sixteen, peruskoulun päättötodistuksen keskiarvo 8,9, ensimmäistä vuotta Munkkiniemen lukiossa, harrastaa viulunsoittoa, katsoo Serranon perhettä, lempiaineet historia ja psykologia. Isä yleislääkäri, äiti sairaanhoitaja ja tytär Paparazzi-mallitoimiston seuraava Löytö.\nKun Hirvonen ensi kertaa viime vuoden marraskuussa astui Fabianinkadulla sijaitsevan mallitoimiston ovesta sisään, kavereiden ilmoittamana (olivat kuulemma pyytäneet luvan), hän oli vielä 15 vuotta ja 175 senttimetriä. Nyt Paparazzin sohvalla viiden sentin platform-korot ja stretch-farkut (joo, en usko että tämä tyttö tarvitsee paljon stretchiä) jalassa istuvaa Sariannea on jo kolme senttiä enemmän (siis ylöspäin) ja hän uskoo lisää vielä tulevan. Maailman kärkikastiin pituus jo riittää.\nSuvi Koposen kiinnittänyt Pariisin Women-mallitoimisto iski viime keväänä kyntensä Sarianneen. Viime kesänä tuolloin siis vielä 15-vuotias Sarianne joutui tekemään Pariisissa vain testejä, koska alle 16-vuotiaat eivät saa työskennellä Pariisissa mallina.\n“Minulla on onneksi aikaa”, hän huokaisee.\nJa mikä siinä Nanson kampanjoissa ja Marimekon näytöksissä kasvaessa onkaan aikaa kuluttaa.\nSariannen voi buukata Paparazzista, www.paparazzi.fi\nSe ei ole laukku, se on mestarileipurin kakku.\nJotkin Mari Joen kakuista tunnistaa syötäviksi vasta mausta. Matkalaukkukakku läksiäisiin, lakikirjakakku uudelle oikislaiselle ja palomiehen yläkroppa polttareihin näyttävät niin todellisilta, ettei melkein uskalla haukata. Ulkonäkö ei kuitenkaan ole pääasia, vai mitä sanotte vaikkapa Joen kehittelemästä mustikka-valkosuklaatäytteestä?\nJoki seuraa kansainvälistä kakkumediaa netistä ja lehdistä. Hän opettelee uusia koristetekniikoita, lukee kakkukirjallisuutta ja tilaa koristemateriaaleja ulkomailta.\nLuomukset syntyvät öisin. Päivisin Joki työskentelee vartijana ja hoitaa neljää lasta.\n”Olisi mahtavaa leipoa työkseen. Etsin tiloja, joissa aloittaa täysmittainen kakkujen valmistus.”\nRuoka ei ole Helsingissä pitkään aikaan maistunut näin... no, ruualta. Ruokakulttuurihankkeen puuhaihmiset Aki Arjola ja Maria Hagman julistivat sodan lisäaineille ja haalivat Helsingin keskustaan oikeaa suomalaista ruokaa.\n"Emme halunneet herkkukauppaa, vaan ruokakaupan, josta saa puhdasta ruokaa. Kaikki elintarvikkeemme ovat pientuottajilta, luomua ja lisäaineetonta”, kertoo Arjola.\nHän vinkkaa kokeilemaan kyyttö-metsälehmän lihaa, kirnuluomuvoita ja lokakuun erikoisuutta, karhua. Leipä on Eat&Joy:n suosituin tuote. Vaaleasta leivästä vastaa Lahteen emigroitunut yhdysvaltalaisleipuri, jonka juureen tehdyt leipäihanuudet kestävät oikein säilytettyinä päiväkausia. Vihanneksia kaupasta saa sesongin mukaan ja lokakuussa tarjolla on sieniä ja luomujuureksia. Arjolan oma suosikki on kyyttölehmän maidosta valmistettu, käsin vahattu gouda.\nHerra Joonas Wilbert Mäykynen on puolitoistavuotias bengali, jonka edesottamuksia on seurannut heinäkuusta 2008 lähtien noin\n80 000 ihmistä. Lemmikkiblogit ovat joko ällösöpöjä (katsokaapas kuinka suloinen meidän Nappe on) tai asiantuntijaorientoituneita (kasvattajavertailuja, näyttelyhorinaa). Herra Mäykynen on hauska, ammattimaisen taitavasti kirjoitettu päiväkirja, jota höystävät valokuvat ansaitsisivat Vuoden luontokuva -palkinnon.\nHuippublogin ovat huomanneet paitsi lukijat, myös kissa-alan firmat. Herra Mäykynen on saanut kissanruokayhtiöiltä näytekappaleita testattavaksi ja blogissa arvioitaviksi (Mäykynen ei ollut vakuuttunut sponsoripöperöistä).\nHerra Mäykystä avittaa kirjoitusprosessissa hänen henkilökuntansa, Outi, 28, ja Ossi Koivistoinen, 29.\nMuistatko miltä maistuivat pitsat ja kebabit, kun ne rantautuivat Suomeen? Tusinatuotteiden sijaan pala menneisyyttä löytyy Kurvista. Cityn työryhmä testasi kaupungin parhaiten varjellun salaisuuden, eli pizzeria Palmerin listan pitsa ja kebab -puolen lähes kokonaan läpi. Ähkyn lisäksi jokainen annos sai hymyn huulille. Myös uunipastat saivat erityiskiitosta. Ja kokoakin ruoissa riittää, perhepitsalla kun mahansa täyttää kevyesti kolme aikuista ja uunipastakin riittää kahdelle nälkäiselle. Eikä siinä kaikki, alkusalaatti tekee yksinkertaisuudessaan vaikutuksen paremmankin luokan kulinaristiin. Tsekkaa jos et usko.\nPizzeria Palmeri, Hämeentie 35\nKun hotellivieras kaipaa kuumailmapallolentoa, yksityishelikopteria, hääpukua tai Venäjän viisumia, apuun hälytetään Kämpin concierge Erkki Kerttula. Kerttulaa pitävät parhaana sekä asiakkaat että kollegat. Hän pystyy täyttämään lähes kaikki asiakkaiden toiveet - myös Madonnan ja Rolling Stonesin -, mutta laittomuuksiin hän ei ryhdy.\n”Seuralaisia en voi toimittaa, mutta ohjaan oikeaan ravintolaan tai vinkkaan seuralaislinjan puhelinnumeroa.” Kerttula kuuluu kansainväliseen Les Clefs d’Or -yhdistykseen, jonka muita jäseniä hän voi konsultoida.\n”Arabiperhe halusi sukellusveneellä Helsingistä Tukholmaan. Saimme ruotsalaisen sukellusveneen, mutta laki kielsi sen tulon aluevesillemme.”\nKaupungin makeimmat unet katsellaan GLO-hotellin huoneiden sängyissä. Unikulman erityisesti GLO:lle valmistamat Unikmatic-sängyt ovat nimittäin kaupungin mukavimmat.\nSängyistä annetaan positiivista palautetta joka päivä. Sängyn päällä lötköttelee tiikeri-unilelu ja uni-menusta voi tilata lisävarusteita sänkyyn, vaikkapa neljä erilaista tyynyä, tyynysuihkeen, lämpöpajan, hierontalaitteen, valoherättimen, ristiselän tuen tai pieniä unitarinoita.\nSähköpostikyselyjä sänkyjen ja tyynyjen hinnasta ja ostopaikasta saapuu kuukausittain ja eräs amerikkalaisnainen ihastui taannoin sänkyyn niin, että marssi kauppaan ja tilasi itselleen rahtina samanlaisen. Omakseen parisängyn saa Unikulmasta noin kuudella tonnilla.\nTytöt ja homot pelaavat jälkipelit yleensä ravintola Urkissa.\nTäällä Finlandia-talon kenttä, tyttöjen ja homojen kuukausittaisen pesisottelun alku. Ilmassa on keskisuuren urheilujuhlan tuntua, kun joukkueet jaetaan tyttöihin ja homoihin. Koska homot ovat tänä iltana aliedustettuna, he saavat täydennystä tytöistä.\nKaksi vuotta sitten Subin tiedottaja Jonna Tapanainen naureskeli ystävineen tyttöjen kopitustaitoja. Alettiin miettiä pesisryhmää, ja kun tuli mieleen, että homotkin ovat ihan yhtä huonoja kopittajia, pesisryhmä homot ja tytöt sai alkunsa. No, ihan oikeasti idea on kerätä mahdollisimman moni koululiikuntaa vierastanut liikkumaan. Tosin homojen joukkueessa pelaa luokanopettaja.\nTunnin mittaisen ottelun päätyttyä, homojen joukkueessa kysytään: “Voitettiiks me vai hävittiinkö?”\nParemmin ei voisi peliä kuvata.\nTytöt ja homot ryhmä on Facebookissa\nHelsinkiläisiä silmä mustana, tupakka suussa, purkkaa imitoiva ilmapallo somisteena. Suomalaismerkki Makia kuvasi syksyn ja kevään vaatteensa ihan oikeiden ihmisten päällä. Syksyn katalogissa on helsinkiläisiä. Kevään katalogissa liikutaan Keski-Euroopassa ja Makian vaatteet ovat eri brändien markkinointimiesten yllä. Yhdessä kuvassa t-paita on likainen. Se kun likaantui kuvauksissa.\nVaatteita niin kuin niitä tulisi käyttää.\nMakiaa myy Maranello, Gallery, Beamhill, OneWay, Ponkes\nLounasravintola Café Trocaderon kaupungin paras salaattipöytä ansaitsi palkintonsa laadullaan, ei koollaan.\nTrocaderon omistaja Ali Mehnoune rantautui Suomeen Ranskasta. Vuonna 2006 avatun Trocaderon salaattipöydässä maistellaan sekä tuttuja salaatteja että omistajan kotimaan Algerian makuja. Kaikki tehdään alusta asti itse. Mehnoune saapuu kuudelta pilkkomaan vihanneksia viher-, feta- kaali- meloni-, burgul- ja välimerensalaatteihin, marinoimaan oliiveja ja papuja, valmistamaan salaattikastikkeita (resepti on sukusalaisuus!) sekä leipomaan leipää. Leipää leivotaan lisää päivän mittaan niin, että se on aina lämmintä. Seitsemän euron salaattipöydän antimista tulee varmasti täyteen, eikä missään salaatti maistu miehille yhtä hyvin kuin Café Trocaderossa.\n”Yleensä syön aina lihavaihtoehdon. Trocadero on ainoa paikka, jonka salaatit vievät raavaalta mieheltä nälän”, kommentoi lounastaja.\nSen lisäksi, että salaattipöytä on kaupungin paras, on omistaja taatusti Helsingin mukavin.\nCafé Trocadero, Uudenmaankatu 2. Lounas klo 11–17.\nJoillain se on verissä. Kuten Karim Ramadanilla, 25. Nuori drinkintekijä ja tuore ravintoloitsija sanoo aloittaneensa kapakassa polvenkorkuisena, isän paikassa. Nyt sheikkeri heiluu kädessä luoden niin klassikkoja kuin omia keksintöjä. Matkan varrella palkkaa ovat maksaneet ja kokemusta tuoneet niin Sakke Järvenpää, Sedu Koskinen kuin HOK-Elanto.\nHeinäkuussa ovensa avasi el Boogie, Tehtaankadun telakan päädyssä Eiran, Punavuoren ja Hernesaaren välimaastossa. Kesän viikot ovet ja terassi olivat avoimina viikon jokaisena iltana, nyt sunnuntaisin vedetään henkeä.\nAikaisemmin samalla paikalla sijainneen Poirotin mainetta vaalitaan suppealla mutta laadukkaalla olut-, siideri-, viini- ja väkevävalikoimalla, esimerkisi belgialaisella samppanjaoluella. Omimmillaan Karim on kuitenkin cocktaileissa.\nDrinksuissa kelpaavat vain parhaat raaka-aineet viinaksineen, mehuineen ja tuoreine yrtteineen. Niistä syntyvät sekä erilaiset mojitot kuin omat oivallukset. Kannattaa maistaa. Tämä kaveri pääsee vielä pitkälle. Vaikka inhoaa kameraa.\nel Boogie, Tehtaankatu 38\nElokuussa City-lehti ja Puolustusvoimat Helsingin kaupungin avustuksella järjestivät CITYCooper-juoksutapahtuman. Ex-tempore kisaan itseään vastaan osallistui myös 27-vuotias maantiedon opiskelija Mårten Boström. Kuusi maratonia juossut Mårten tempaisi Cooperin kaksi kertaa matkoinaan 3 900 ja 3 925 metriä.\n“Harvemmin pääsee Rautatientorille juoksemaan. Olisin jaksanut kolmannenkin kerran, mutta seuraavana päivänä olisi voinut olla vähän vaikea päästä liikkeelle”, Mårten kertoo Arizonasta, jossa hän treenaa Chicagon maratonia varten. Aikaan 2.18 maratonin juossut Mårten pitää CITYCooperia hyvänä tapana mitata kuntonsa.\n“Seuraavalla kerralla näkee, onko kunnon kohotus onnistunut.”\nBurleski-innostus näkyy myös kaupungin parhaassa teemakampaamossa.\nKampaamo Pinkki Paplarin ikkunassa nököttää 1950-luvun jääkaappi. Sisällä hurisevat 1960-luvun kupukuivaimet ja raikaavat saman kymmenluvun tyttöbändit. Asiakas saa ylleen 1950-luvun kapan ja käteensä naistenlehden vuodelta 1959.\nFiftari-skene on löytänyt neljä vuotta pystyssä olleen kampaamon jo ajat sitten. Omistaja Anita Herukka leikkaa, kampaa ja meikkaa 1950-lukua monta kertaa viikossa.\n”Polttareihin, teemabileisiin ja häihin voivat sonnustautua 1950-lukulaisesti sellaisetkin, jotka eivät normaalisti revittele. Usein tyyli miellyttää ja samaa henkeä halutaan hieman hillitymmin myös arkikampaukseen.”\nModernia kampaamossa ovat vain tuotteet. Peilit, lattiat ja sisustus ovat 40 vuotta sitten kampaamon perustaneen alkuperäisen omistajan jäljiltä. Nyt ensimmäinen omistaja tarkastelee kampaamon touhuja mehiläispesäkampauksessaan hyllyn päältä levyjen, vanhojen radioiden, lelujen ja hiusvesien lomasta.\nRavintola Soul Kitchenin menun Kallio-osastolta löytyy läskisoosia, jauhemaksapihvejä, siskonmakkarasoppaa ja kaalilaatikkoa. Ja aivan kuin Peran ja Reken äidin laittamina. Mitä muuta Kalliosta Harjun puolelle eksyvä kaduntallaaja voi enää vaatia.\nSoul Kitchen, Fleminginkatu 26-28. www.soulkitchen.fi.\nNykyään ajokorttia tullaan hakemaan kuin R-kioskille tultaisiin. Kuvitellaan, että se nyt vaan sieltä tulee, eikä teoriassa tarvitse käydä, kertoo Jokke, jonka teoriatunneilla istuu mielellään vähän kauemminkin.\nkun Jouko Kalliola sai ajokortin, hän oli samana iltana lepikossa. “Varoitan nuoria miehiä, ettei pidä olla liian itsevarma. Kerron omista hölmöyksistäni.”\nJokella on myös repertuaari anekdootteja…liikennemerkeistä!\nTiesittekö esimerkiksi, että ennen epätasainen tie -merkki oli kuoppia tiessä. Suomen kielen asiantuntija kolhi autonsa merkin vaikutusalueella, mutta koska tiessä olikin kohoumia eikä kuoppia, sai Suomen valtio maksaa auton korjauksen. Liikennemerkin nimikin vaihdettiin.\nJa mikä tietokanta varoittavia esimerkkejä! “Ajokortin menettämisennätys on 10 minuuttia kortin saamisesta.”\nTarinoita riittää niin, että tiedetäänpä oppilaan istuneen ylimääräisiäkin oppitunteja.\nJouko Kalliola opettaa Haagan autokoulussa\nVallilan Tangon hittibiisi on Katupoikien laulu.\nVallilan Tango kajautti ensitahtinsa pienissä pihatanssiaisissa vuonna 2005. Nyt se vetää tuhansia pari-kolmekymppisiä kaupunkilaisia vanhan iskelmän pariin vappu- ja syystanssiaisissa.\n”Soitamme iskelmää niin kuin sitä alun perin soitettiin. Alkuperäistyyliseen soundimaailmaan kuuluvat mm. haitari, viulu, klarinetti, trumpetti ja tuuba”, kertoo klarinetisti Antti Alavuotunki.\nYhtyeen 90 kappaleen varasto kattaa suomalaista iskelmää 1920-luvulta 1950-luvulle. Bändiltä ja sen superkarismaattiselta, viehkosti suomea murtavalta solistilta Hans Wesselsiltä taipuvat lavatanssiklassikot haikeista tangoista jenkkoihin. Inarintien puistikon vapputanssien ja Lammassaaren lavatanssifestarin lisäksi kaihoa ja romantiikkaa on ihasteltu muuallakin Suomessa.\n”Sodankylän filmifestareilla soitimme rotkosta virtaavan kosken reunalla. Letkajenkkaa taisi tanssia muun muassa Milos Forman.”\nSyystanssit 7.11. ravintola Koskenrannassa.\nKaupungin parhaan drinkin pyöräyttää Rosjan Salwathura.\nHelsingin ykkösdrinkki on tänä vuonna ravintola Farangin Lady Boi. Parhaiten aperitiivinä toimiva ihanuus sisältää giniä, thaimaalaista inkivääriä, minttua (ei suomalaista!), litsiluumua, limemehua, inkiväärisiirappia ja inkivääriolutta.\nLuulisi, että lähiöterassilla katselee betoniseinää ja haistelee naapurin tupakkaa. Ehei, ravintola Koskenrannan terassin soundtrack on vieressä laskeva koski. Vastarannalla voi nähdä onkijoita. Terassikin on koristeltu ongenvavoilla.\nEI yhtään pilaantunutta hedelmää tiskissä. Kaupungin suurin valikoima harvinaisia hedelmiä ja vihanneksia. Täydennykset aina tehty, uutta tavaraa saapuu myös viikonloppuisin. Töissä 20–30-vuotiaita nuoria aikuisia, jotka eivät epäröi ottaa valikoimiin pomeloa, uglia tai annoonaa. Kaupungin paras hedelmä- ja vihannesosasto löytyy Kampin K-supermarketista.\nValikoimasta noin 20 prosenttia on luomua.\n”Jos talvella vaihtoehtoina on ottaa valikoimiin ulkomainen Royal Gala tai luomu Royal Gala, otamme ilman muuta luomuversion”, kertoo kauppias Jouni Tuominen.\nOsastolla kuunnellaan asiakkaiden ehdotuksia. Aasialaisten asiakkaiden pyynnöstä tarjolla on nyt esimerkiksi durio-hedelmiä. Erikoishedelmiä pidetään valikoimissa, vaikka niitä myydään tappiolla tai nollatuloksella.\nHeVi-osastolta saa myös heviä. Grendelin rumpali työskenteli HeVi-osastolla ja kun bändi julkaisi uuden levyn, myytiin sitä banaanien ja kiivien vieressä.\nSitä kutsutaan morsiushunnuksi, jääpeitteeksi tai Dry Martiniksi jäillä\nNimittäin Opetushallituksen uutta “koristepeitettä”. 1970-luvun talohirviönä muistettu rakennus on nyt kuin uudestisyntynyt uudessa asussaan.\nVuonna 2006 aloitetun julkisivuremontin alkusanat arkkitehtitoimistolle kuuluivat näin: teette mitä hyvänsä, siitä tulee parempi.\nArkkitehtitoimisto Sarcin ja Senaatti-kiinteistöjen projektijohtaja, arkkitehti Kari Ristolaisen ansiosta Opetushallituksen talo on nyt energiatehokkaampi ja kaunis.\nOpetushallitus, Hakaniemenranta 6\nMartti Kuoppa scouttaa uusia kykyjä ja opettaa temppuja osoitteessa www.ground-tactics.com\nArkkitehtitoimisto Kai Wartiaisen suunnittelema pyöräramppi Ruoholahden High Tech Centeriin on kuin avaruusaluksen silta. Vyötärölle yltävät kaiteet ja rappuja kiemurteleva reitti takaavat, että pyörällä saapuminen HTC:hen on kokemus.\nHTC, Tammasaarenkatu 5\nKaupungin paras myyjä on työskennellyt Stockalla kaksi vuotta.\nKaupungin Paras myyjä odottaa sinua keskustan Stockmannin kaampaamotuoteosastolla. 24-vuotias Suvi Raivio saa positiivista palautetta joka päivä – eniten koko tavaratalossa. Asiakkaat kehuvat myyjän täydellistä omistautumista asiakaspalveluun, pirteyttä ja kaunista hymyä (TJEU!) . Kun Suvi palaa neljän viikon kesälomalta, kommentoivat asiakkaat ”ihanaa kun tulit takaisin”.\nKampaajan koulutuksen saanut Suvi osaa yleensä kertoa parissa sekunnissa, mikä tuote asiakkaan käy kuontalolle parhaiten. Tarvittaessa hän pyytää lupaa kokeilla tukan kuntoa. Omasta upeasta tukasta tulee myös paljon kehuja.\n”Asiakkaat haluavat koskea hiuksiini. Toisinaan annan luvan.”\nKaupungin parhaan myyjän taitoihin kuuluu myös tyrmätä kohteliaasti asiakkaiden huonot ideat. Pitkää mustaa tukkaa ei kannata blondata.\n“Ajattelen asiakkaan ulkonäköä – en sitä, miten saisin mahdollisimman paljon tavaraa myydyksi. Asiakkaat kiittävät jälkeenpäin sitä, että olen sanonut, kun värjäys ei kannata.”\nEdessä on kahdeksan kuppia vaaleapaahtoista sekoitekahvia, tehtävänä löytää kahdeksassa minuutissa samanlaiset. No, Ulrika Hannula, 37 oli tehtävässä paras ja voitti Suomen paras kahvinmaistaja -tittelin. Maailmanmestaruuskisoissa Hannula oli kahdestoista. Kilpailijoita oli 35.\nKaffecentralenissa kahviasiantuntijana työskentelevä Hannula juo korkeintaan yhnden kupin kahvia päivässä, silloinkin espressoa.\n“Suodatinkahvissa on enemmän kofeiinia, suodattaessa kahvin kofeiinipitoisuus säilyy 100-prosenttisesti, mutta kahviin suodattuvat kaikki kahvin hyvät ja huonot aineet. Sen sijaan espressoon kofeiinia suodattuu vain 40 prosenttia, mutta huonot aineet jäävät pois.”\nKaffecentralen, Pursimiehenkatu 23\nKalliossa on muutakin hyvää kuin Siltanen - nimittäin hengitysilma. YTV on seurannut pääkaupunkiseudun ilmanlaatua jo 26 vuoden ajan, ja seurantapisteitä pelkästään keskustan tuntumassa on peräti kuusi. Viime vuoden ilmanlaatukooste kertoo, että Kalliossa erittäin huonon ilmalaadun tunteja on ollut koko vuonna ainoastaan 17, ja luku on keskusta-alueen alhaisin. YTV:n ilmanlaatuasiantuntija Maria Myllynen selvittää, että ilmanlaatua tarkasteltaessa tutkimuksen kohteena ovat typpeä tuottavan pakokaasun lisäksi pienhiukkaset ja pöly.\nEnnen kuin ihmismassat rynnivät muuttokuormineen kohti Viidettä linjaa ja parempaa ilmaa, kannatta vielä muistaa, että Kallio on ainoastaan pääkaupungin keskustan seurantapisteistä puhdasilmaisin.Tarkasteltaessa Etelä-Suomea, puhtainta ilmaa on alueilla, jotka sijaitsevat korkealla tai jotka ovat mahdollisimman kaukana liikenteestä. Espoon Luukki pesee siis kyllä Kallion, mutta sinne onkin jo astetta vaikeampi matkustaa sporalla.\nKotipaikkasi ilmanlaatu: http://www.ytv.fi/FIN/ilmanlaatu/etusivu.htm\nAika suuri osa kaupungin vaatteiden maahantuojista pitää päämajaansa Lauttasaaressa. Se tarkoittaa myös, että hullunhalpoja vaatteiden ystävämyyntejä ihmetellään Larussa usein. Cape Nordic ja Cape Universal myyvät muun muassa Killahia, Roxya, Airwalkia, Le Coq Sportifia, Conversea, Pepe Jeansia. Lacostelta saa Lacostea. Bestseller myy todella harvoille ja valituille Lauttasaaren varastostaan Vero Modaa, Onlya, Jack&Jonesia ja Selectedia. Myös Tommy Hilfigerin ystävämyynnit käydään Larun Vattuniemessä.\nYstävämyyntien lisäksi Lauttasaaressa on paljon outleteja ja tehtaanmyymälöitä: IC Companys (Jackpot, Cottonfield, Part Two, Matinique), Halti, Novita. Lisäksi muun muassa Lauttasaarentiellä on outlet, joka kauppaa Your Facea, Tara Jarmonia, Soaked in Luxurya, CCDK:ta ja Marc O´Poloa.\nLacoste, Melkonkatu 18 A (ilmoittaa usein lehdissä ystävämyynneistään) Cape Nordic ja Cape Universal, Vattuniemenkuja 5 F, ICCompanys Veneentekijäntie 8, Novita Vattuniemenkatu 20 B, Halti Vattuniemenkatu 23 A, Oxford Blue Heikkiläntie, Outlet Lauttasaarentie 6\nHakaniemen Cafe Java avasi ovensa kolme ja puoli vuotta sitten, ja yhtä kauan se on tarjoillut myös smoothieita. Kummallista kyllä, kahvilan seinätaulu ei mainitse kuitenkaan mitään noista juomista ja listan saakin vain erikseen kysymällä.\nJavassa on tarjolla kahdeksan erilaista hedelmin ja marjoin ryhditettyä juomaa. Tuore inkivääri, passionsiirappi, valkosulkaa, kookos ja erilaiset nestemäiset juomapohjat erottavat smoothiet toisistaan. Lisäksi henkilökunta kehittää ajoittain joitain kausimakuja, jotka eivät löydy varsinaiselta listalta.\nVaikka Hakaniemen lista ja juoman hinta (6 euroa) ovat samat kuin emokahvilassaan Lasipalatsissa, on valistuneen lipittelijän mukaan smoothieiden yhtäläisyys vain paperilla. Hakiksen magic touch tekee oman lisänsä.\nOnyxei Haapala, Helmut Schweinstein ja Saga Schweinstein 1800-luvun tunnelmissa.\nUusviktoriaaninen valokuvastudio O. Haapala on vuoden aikana pystyttänyt fotoaparaattinsa ja käsinmaalatun maisemataustansa 15 tapahtumassa, esimerkiksi Taiteiden yössä, burleskibileissä ja vintage-myyjäisissä. Kyseessä on valokuvaajien Saara Salmen ja Marco Melanderin taideprojekti, jossa on tähän mennessä kuvattu yli 700 henkilöä 1800-luvun tyylisiin kabinettivalokuviin. Kuvaajat itse esittävät vuosisadan vaihteesta karanneita roolihahmoja Onyxei Haapalaa ja Helmut Schweinsteinia asianmukaisiin vetimiin sonnustautuneina.\nParin euron maksua vastaan otettuihin kuviin saa tulla tavallisissa vaatteissa, mutta osa kuvattavista on hankkinut aidot vuosisadan vaihteen vermeet kuvaa varten. Projektissa syntyneet kuvat ovat esillä Valokuvataiteen museon 26.1.2010 avautuvassa näyttelyssä.\nAtelieri O. Haapala seuraavan kerran Halloween Horror Carnivalissa ravintolalaiva Wäiskissä 31.10. ja Tennispalatsin taidemuseon teemapäivässä 28.11. www.ohaapala.com\nHedelmäkorissa pelaavat muun muassa Aleksi Valavuori, Kim Herold, Tomi Metsäketo ja Tapio Liinoja.\n“Kun joukkue koostuu pääasiassa muusikoista ja näyttelijöistä, voi olla varma, että ilmaisu kentälläkin on melko originellia. Sitä voisi kutsua jopa runoudeksi”, nauraa muusikko Tidjan Ba ja viittaa koripallojoukkue Hedelmäkoriin. Tidjanin HeKo-historia alkoi koriskummi Ilkka Alangon suosituksilla, mutta joukkueen juuret ulottuvat kauemmaksi. Alun perin HeKo perustettiin ”täyttämään Corona Baarissa luuhanneiden ja duunanneiden taiteilijoiden ja muiden kulttuurialan työntekijöiden koripallotarvetta” ja nyt oranssia palloa on viskottu jo seitsemäntoista vuoden ajan.\nJoukkueen pelipaitaan ei valitettavasti sujahdeta aivan mutkitta. Kummin lisäksi uusi jäsen tarvitsee arvovaltaisen presidentin hyväksynnän, ja mikä vaikeinta, pelaajan on oltava Tidjanin sanoin ”hyvä ihminen”. Lieneekö tuo hyvyys osasyynä siihen, että HeKo on kysytty pelivastus myös rakkaassa etelänaapurissamme Virossa. Se, että kaikki pelaajat ovat palanneet korisreissulta hengissä kotiin, onkin Tidjanin mukaan joukkueen suurin saavutus. Tosin kerran eräs pelaaja ei muistanutkaan hypätä laivasta pois kotisatamassa, vaan havahtuminen tapahtui edestakaismatkan jälkeen Tallinnassa. Ilmeisesti reissu päättyi lopulta kuitenkin hyvin, vai onko joku nähnyt Siljalla seilaavaa väsynyttä donkkaajaa?\nSami Merinen eli deejii Mista S, 23, sai ensimmäiset soittokamansa 15-vuotiaana.\n“Siitä lähtien olen soittanut aina, kun mahdollista. Aloitin koulun limudiskoista.”\nHip hopilla ja r’n’b:lla aloittanut Mista S soitti ensimmäisen keikkansa Club Oopperassa Kisahallin päädyssä 16-vuotiaana.\n“Laitoin mix tapeni jakoon ja Oopperassa soittanut deejii innostui.”\nLukion jälkeen Sami erehtyi kuudeksi kuukaudeksi päivätöihin Andiamoon myymään kenkiä. Sen jälkeen hän on elänyt deejiin työllä.\n“Olen harvoja suomalaisia niin sanottuja nimideejiitä, jotka elävät pelkällä deejiin työllä ja deejii-nimellä.”\nSuomen lisäksi Sami on soittanut Virossa, Latviassa, Liettuassa. Pian myös Ruotsissa ja Yhdysvalloissa.\n“Keikkojen saaminen ulkomailla on aika vaikeaa. Se vaatii hyviä kontakteja.”\nEnää Sami ei harjoittele keikkoja varten.\n“Soitan viisi iltaa viikossa. Uudet jutut tulevat keikoilla improvisaationa.”\nUudet biisit löydetään deejiiblogeista. Suomen radio on kuulemma puoli vuotta jäljessä.\nDJ Mista S The Tigerissa 3.10., 7.10., 9.10. ja 10.10., Jenny Woossa 4.10. ja 11.10., Butterflyssa 6.10. ja 13.10.\nHyvä Esko Kiesi, tasa-arvokeskustelun avaaja, valtakunnan nyrkkeilysäkki, 15 minuutin julkkis,\nKiitos rajatulle joukolle tarkoitetussa aviisissa lausumistasi harkitsemattomuuksista pääsimme purkamaan palkkaepätasa-arvoa, raskausrasitetta ja sukupuolittunutta työnjakoa kohtaan tuntemamme vihan. Vähän myös sitä, että Sami puristi takamuksesta koulun diskossa ysiyks.\nEskoa muistelee lämmöllä myös suomalainen media. Etenkin Alma Media ja Sanoma-osakeyhtiö.\nSekä Audi, jolle Esko teki rahaa monta vuotta, ja joka keräsi tärkeät irtopisteet kohusta Eskon siirryttyä uusiin haasteisiin. Ehkä paidat ovat nyt sileät?\nAika hyvin autokauppiaalta, jota myös yhteiskunnalliseksi vaikuttajaksi väitettiin.\nKaupungin parasta kengänkorjausta saa Jouko Kauppalalta Haagan suutarista. Kauppalan 34 suutarivuoden aikana kertyneet taidot ihastuttavat erityisesti opiskelija-asuntojen asujamistoa. Kauppala korjaa opiskelijoiden Converseja, laukkuja ja piikkikorkoja ja syksyisin suurentaa ja pienentää saappaanvarsia. Tarvittaessa Kauppala konsultoi kolmea veljeään, jotka myös työskentelevät Helsingissä suutareina.\nHaagan Suutari, Oskelantie 1\nEi uskoisi, että ollaan festareilla. Flow-festivaalien ruokateltassa istuttiin Aallon palleilla ja syötiin luomuruokaa. Ruokinnasta vastanneen Makutakuun Georg Simojoki kertoo, että nelipäivisillä festareilla meni viisi kiloa luomukaritsaa. Suosituin annos oli kymmenen euron luomukaritsapasta.\nVanha Viipurintie 15, Porvoo\nAstu sisään Pohjoismaiden ainoaan mangakahvilaan, osta mochi-leivos ja japanilaista limua (mukana käyttöohje), nappaa lukemistoksi mangaa tai astele peliautomaatille ( Nintendo Wii ja Bubble Bobble). Tarkastele asiakaskuntaa: cosplay-ihmisiä, japanilaisturisteja, ympäri Suomea pyhiinvaellukselle saapuneita manga- ja animefaneja. Jos olet sarjisummikko, pyydä kahvilan omistajalta, 23-vuotiaalta mangaharrastaja Milla Sainiolta, suosituksia. Sarjiksia saa lukea mielin määrin, ja pian puoli vuotta sitten avatusta kahvilasta saa doujinshi-fanzine-sarjakuvaa. Kotiinviemisiksi vielä japanilaisia karkkeja.\nManga Café, Kaisaniemenkatu 1 (sisäpiha)\nAce Up The Sleeven Sonny Gunnin tyyli soi rock´n´rollia. Ei tyyli, eikä mies ole sataprosenttisesti made in Finland, Sonny on puoliksi palestiinalainen.\n1980-luvulle kurkottava lookki on vintagen juhlaa. Tyylin tekijät löytyvät Uffista tai kirpputoreilta, osa vaatteista on faijan vanhoja 1980-luvulta. Rytmikitaristin kaapista löytyy kapeita housuja, pilkullisia paitoja, liituraitaa ja viininpunainen huivi. Glamouria edustaa kaverin äidin turkki. Suurimman osan vaatteistaan Sonny on hankkinut Helsingistä, mutta asuja on tarttunut mukaan myös Lontoon Camdenista. Keith Richardsin ja muun muassa Rhino Bucketin ja Kixin levyillä soittavan Brian Forsythen fanittaminen näkyvät Sonnyn ulkonäössä ja kuuluvat Ace Up the Sleeve musiikissa.\n”Rock´n´roll merkitsee meidän musiikissa sitä, että rumpali soittaa kuin viimeistä päivää, basisti on tiukka, soolokitaristi on ulkoavaruudesta ja laulaja valloittaa kenet tahansa.”\nAce Up The Sleeve Arabian uudella nuorisotalolla 16.10.\nJos luulet, että kaikki sushit maistuvat kaupungissa samalta, olet väärässä. Punavuoressa sijaitseva oman rahan fine dining -paikka Elviira tarjoaa pre-jälkkärinä sushia, joka vie makean ystäviltä kielen mennessään.\nAnnos näyttää tavalliselta tonnikala-nigiriltä, mutta kala onkin puolukkageelin pala ja riisi keitetty meheväksi vaniljassa. Tuoreista puolukoista keitetty liemi on tehty geelimäiseksi agar-agarilla (merilevällä, toim.huom.). Väri on hämmästyttävän samanlainen kuin tuoreessa tonnikalassa.\n"Annoksen kehitti kollegani Patrick Lindström käydessään sushi-ravintolassa. Kiitos kuuluu myös äitini lahjoittamille puolukoille”, kertoo Elviiran Johannes Berlin.\nSushin kruunaa soijasiirappi ja palanen wasabi-hernettä.\n“Annos ei ole listalla, mutta kyllä me sitä pyynnöstä voimme valmistaa.”\nRavintola Elviira, Punavuorenkatu 3\nStand up -koomikko (live)\n“Kustantajat eivät innostuneet kirjoistani. Kirjoitin eroottisia novelleja…lapsille”, 38-vuotias valtion virkamies Robert Pettersson aloittaa.\nPettersson voitti syyskuun lopussa Circus-yökerhossa pidetyn vuoden stand up -tulokas -kisan. Yksimielinen (ei kaksimielinen, kuten tuomariston jäsen Ben Zyskowicz totesi) tuomaristo kiitteli erityisesti Petterssonin ajoitusta, komiikan kultaista sääntöä.\nVasta puolitoista vuotta sitten stand upin aloittanut Kansallisarkistossa työskentelevä Pettersson ei ole mielestään vapaa-ajalla hauska.\n“Kaveri kävi stand up -kurssin ja pakotti minut sinne.”\nParisuhdeasioista ja julkkiksista pilkkaa tekevien koomikkojen joukossa Pettersson on raikas poikkeus, sillä hän ei sensuroi mitään.\n“Joskus minua kauhistuttaa itseänikin juttujeni mauttomuus. Mutta mikä toiselle on mautonta, on toiselle hauskaa. Stand up -keikoilla ei ole lapsia, joten kaikki menevät omalla vastuullaan. Kuulijalla on oikeus tykätä tai olla tykkäämättä.”\nPettersson esiintyy Kaupungin paras -bileiden lisäksi Old Anchorissa 3.10.\n“Petteri on kuin yhden miehen bändi”, kehuu City-lehden pop-toimittaja Juhani Sirén.\nJa arvatkaas mistä se johtuu.\n“Kun pitää saada aikaan rumpujen ääni, kolkuttelen kitaran kuorta, jos pitää saada aikaan bassoääni, säädän kieliä alemmas”, paljastaa Petteri Sariola, 25, yhden miehen orkesteri ja kaupungin paras kitaristi.\n“Jouduin alkaa miettimään mitä eri ääniä kitaralla saa, kun emme nuorena saaneet koskaan koko bändiä kokoon. Toimin usein sekä basistina että kitaristina.”\nVaikka kaupungin paras kitaristi on suorittanut ammattimuusikon ammattikorkeakoulututkinnon, taito on veressä. Petteri kuuluu suureen suomalaiseen muusikkosukuun; äiti on Sibelius-Akatemian lehtori Eeva-Leena Pokela ja isä sellisti Raimo Sariola. Kolmesta sisaruksesta vain yksi ei toimi muusikkona: hän on vielä lukiossa.\nPetteri Sariola: Phases ilmestyy 7.10.\nTuomas Meriluoto on toimitusjohtajana osittain omistamansa Winestate-yhtiössä. Kuuluisa espanjalainen viinintuottaja Miguel Torres omistaa Winestatesta viisi prosenttia.\nTempranillo ja Riesling.\nNe ovat Suomen toisen Master of Wine -tutkinnon suorittaneen Tuomas Meriluodon, 33, mukaan kaksi helpointa rypälettä.\nNo, toki arvostetun viinitutkinnon suorittanutta henkilöä ei saisi vaivata näin triviaaleilla kysymyksillä, mutta Meriluoto palvelee mielellään tavallista viininkuluttajaa. Toimitusjohtamisen lisäksi hän ylläpitää viinien maahantuontiyhtiönsä Winestaten Viinikassi.fi-palvelua, josta käyttäjä saa nopeasti tietoa esimerkiksi ruoan ja viinin yhdistämiseen. Pasta-asiasanakin riittää suositusten löytämiseksi. Tiesittekö muuten, että vuohenjuustosalaatti vaatii hapokkaan viinin?\n“En ole viinikiihkoilija. Kiinnostuin viineistä vasta 21-vuotiaana toimiessani viinimaahantuojalla myyntiedustajana.”\nMeriluodon mukaaan tavallisen ihmisen viinisivistykseen kuuluu tyypillisimpien rypälelajikkeiden tunnistaminen ja viinin ja ruoan yhteyden ymmärtäminen. Tärkeää on myös suurimpien viinialueiden erityispiirteiden hahmottaminen.\nAargh. Taas täynnä. Ai mitkä? Jukka Ruotsalaisen tunnit Motivus-saleilla.\nOpetuslapset seuraavat Isä Aurinkoista siinä määrin, että Jukka Ruotsalaisen jooga- ja afro- tunneille on jatkuvaa tungosta. Vatsalihaksiin keskittyvät tunnit palavat myös jatkuvasti punaista.\nPilatesta, joogaa, erilaisia tanssi- ja lihaskuntolajeja, venyttelyä ja kehonhuoltoa opettavassa 32-vuotiaassa miehessä täytyy olla erityistä taikaa. Miten ihmeessä hän saa koottua 20 vuotiaista seitsemänkymppisiin ulottuvan luokkansa tanssimaan eläimenä afroa tai rääkkäämään hulluna vatsalihaksia.\n“En tiedä. Ehkä se johtuu siitä, että pidän tosi paljon työstäni ja oppilaistani.”\nNäyttelijän ja tanssinopettajan tausta nostavat Ruotsalaisen omaan luokkaansa. Heittäytymiseen uskaltautuva mies saa muutkin mukaansa. Teatterikorkeakoulusta vuonna 2002 valmistunut freelance-näyttelijä on toiminut jo neljä vuotta päätoimisena liikunnanohjaajana. Sivutoimena eli silloin kun Jukka ei ole salilla hän syö, lepää ja nukkuu. Mies opiskelee myös intohimoisesti espanjaa.\nJukan liikuntafilosofia on yksinkertainen.\n“Liikunta on ja tulisi olla parhaimmillaan hauskaa, terveellistä ja sopivalla tavalla haastavaa.\nNea Lindgrénin hiukset ovat Walter De Campin löytö.\nVilkaiskaa netistä 1800-luvun lopulla Englannissa toimineen The Pre-Rafaelite Brotherhoodiin kuuluneen taidemaalari Dante Gabriel Rossettin maalaus Beata Beatrix ja käykää sitten Théhuoneessa (Eerikinkatu 12) katsomassa kyseisen teekaupan toista myyjää/omistajaa Nea Lindgréniä. Maalauksen nainen on ilmestynyt siihen kauppaan! Ainakin hiuksista päätellen.\nNea Lindgrénin hiukset ovat paksut, punasävyiset ja loputtoman pitkät, upeat.\n“Olen käynyt vain kaksi kertaa elämäni aikana kampaajalla. Ehkä siinä on hiusteni salaisuus”, Nea Lindgren arvelee. “Lapsena minulla oli poikatukka ja näytin aivan pojalta. Taidekoulussa 18-vuotiaana laitoin hiukseni letille ja sitten leikkasin letin poikki. Sen jälkeen olen antanut hiusten kasvaa. Muut ihmettelevät aina tukkaani, itse en katso peiliin.”\nNea Lindgrenillä on ollut useita taidenäyttelyjä, ja äskettäin hän työskenteli kaksi kuukautta Italiassa Suomen Taiteilijaseuran työhuoneella vanhassa luostarissa Firenzen lähellä. Se oli täydellinen ympäristö hänen hiuksilleen.\nTummaa, vaaleaa, maustettua, kaunista, kiinteää, nestemäistä, jäistä, sulaa, himoittua suklaata. Suklaafestivaalit järjestetään tänä vuonna Wanhassa Satamassa 21.–22.11. Kolmekymmentä näytteilleasettajaa tuo suklaaherkkunsa kansan ihailtaviksi, suurin osa myös maistettaviksi. Viime vuonna maistaa sai esimerkiksi suklaakasvonaamiota. Festareilla järjestetään myös tasting-tilaisuuksia suklaasta sekä suklaan ja viinin, suklaan ja samppanjan ja suklaan ja konjakin liitoista.\nYht'äkkiä ohitse juoksee laumapellejä. Unohtakaa jätesäkit (TJEU: oikis) tai haalarit (TJEU: valtsikan, humanistisen laitokset), Helsingin yliopiston käyttäytymistieteellisen tiedekunnan fuksit ovat kuin naamiaisista. Tänä vuonna teemana oli sirkus ja luokanopettajissa voiton vei Friikkisirkus-niminen joukkue. Koko käyttäytymistieteellisen kuvan Cirque du So Lame.\nViime vuonna luokanopettajien hehkein oli legendat-teeman MM-lätkäjoukkue 1995.\nKaivokselassa eläimetkin ohjataan oikeille kulkuradoille.\nSvenska Teaternin eteen parkkeerattiin PlayMe-musikaalin ensi-illan ajaksi upea valkoinen limusiini, joka kuului musikaalin pääpahikselle, ravintolamoguli Zettermannille.\nJukka on paras!\nei oo vaan\nei vaan pekka\nJukka on aivan sietämätön ohjaaja ja täynnä itseään. Jutut tunnilla on niin ala-arvoisia, että hävettää ihan ko. ihmisen puolesta.\nTurun Nummen pyörässä ei ole kukaan tuttuni asioinut ilman valittamisen aihetta. Minun pyörässäni eivät osanneet säätää jarruja..


Livekirjailija - Tatu Kokko: heinäkuuta 2014\nOlen kirjoittanut tässä blogissa Rob McCool -kirjasarjaa yhteistyössä nuorten kanssa. Ensimmäinen osa Rob McCool ja Krimin jalokivi pääsi vuoden 2016 Savonia-kirjallisuuspalkintoehdokkaaksi. Toinen osa Rob McCool ja Kirottu metsä ilmestyi syyskuussa 2017.\nTulevan lastenkirjan, Roskasakki ihan pihalla, viimeistely on ollut sen verran työlästä, että nuortenkirjan julkaisu siirtyy kevääseen 2015. Kumpaakaan en halua tehdä hätiköiden. Parempi antaa niille molemmille ansaitsemansa aika.\nTämän nuortenkirjaprojektin osalta aivot eivät ole olleet kuitenkaan narikassa. Ei lähimainkaan.\nSain arvokasta palautetta vieraillessani Minna Canthin koululla jututtamassa yhdeksäsluokkalaisia toukokuun lopussa (lue juttu Minarilaisten verkkolehti Huvituksesta). Myös kaikista blogipalautteista on ollut paljon apua.\nUusin ideoin tartun työhön heti elokuun puolivälissä.\nLähettänyt Tatu Kokko klo 14.56 3 kommenttia:\nRob McCool ja Kirottu metsä kustantajan sivuilla\nRob McCool ja Krimin jalokivi Youtubessa. Lukijoina mm. Aku Hirviniemi ja Marco Hietala!\nKlikkaa ja kuuntele!\nRob McCool ja Krimin jalokivi kustantajan sivuilla\nLue tästä uutta käsikirjoitusta. Muista kirjoittaa kommenttisi!\nRob McCool jatkuu, luvut 1.-9. (2.7.2017)\nRob McCool jatkuu, luvut 10.-18. (3.7.2017)\nRob McCool jatkuu, luvut 19.-26. (14.7.2017)\nRob McCool jatkuu, luvut 27.-34. (16.7.2017)\nOlen kirjailija, jonka sydämessä asuu pieni kapinallinen, ja joka haluaa tehdä kirjansa hieman eri tavalla.\n"Elokuvamaista menoa siivittää mukava huumori, ja käänteitä tarinassa riittää niin, että aika ei tule pitkäksi."\n"Uskon, että tämä kirja on etenkin nuorien mieleen."\n"Kirja onnistuu olemaan sekä vetävä nuortenkirja että erilaisilla genrerajoilla sujuvasti keikkuva kertomus. -- Mainio kirja!"\n"Välillä tuntui vaikealta laskea kirja käsistäni ja lähteä muihin hommiin!"\n"Kirja taipuisi hyvin myös peliksi tai elokuvaksi. Minua kirja viihdytti."\n"Ja se on ihan varma, että kirjassa ei ole yhtään tylsää hetkeä."\n"Mielestäni kirjassa on sellaista konstailemattomuutta ja raikkautta, jota nimenomaan nuoret kaipaavat."\n"Pidin paljon kirjan huumorista sekä ilmeikkäästä ja sujuvasta kerronnasta."\n"Tatu Kokon ensimmäinen nuortenromaani ei kalpene ulkomaalaisten käännösteosten rinnalla."\n"Pidin kirjasta todella paljon. Aivan loistavaa."\n"Toivottavasti kirja saa jatkoa ja runsaasti lukijoita, suosittelen."\n"Sivut kääntyivät yksi kerrallaan, vauhdilla, enkä malttanut lopettaa lukemista. Olin koukussa!"\n"Konstit on monet saada pojat lukemaan."\n"Sujuvasti etenevä seikkailu nappaa nuoret lukijat helposti mukaansa."\n"Melkein ahmin tarinan loppuun ja hykertelin mielenkiintoisen maailman piirteille ja villille McCoolin veljessarjalle. Tykkäsin."\nRob McCool ja Krimin jalokivi FB:ssä\nTatu Kokko FB:ssä\nTatu Kokko Twitterissä\nTatu Kokon www-sivu\nRob McCool ja Krimin jalokivi -käsikirjoituksen kommentit 1/2014-5/2015


Contractenrecht week 6-10 2015-2016 - Contractenrecht - Stuvia\n- 2,50 €\nContractenrecht week 6-10 2015-2016\nSaatavilla myös: 3,00 €\nAantekeningen van de hoorcolleges, werkgroepen en een documentatie van de belangrijke begrippen van week 6 t/m 10\nEsikatselu 1 / 37 sivu(a)\nMyös saatavilla nippuna (1)\nContractenrecht week 1 t/m 10 (3,00 €)\n1 LUENTOJEN MUISTIINPANOT\n2 LUENTOJEN MUISTIINPANOT\nContractenrecht UvA aantekeningen week 1 t/m 5 en begripsdocumentatie\n2 tuotteet 5,00 € 3,00 €\n100 % rahojen palautus -takuu\nLataus on suoraan saatavilla\nValmistaudu paremmin tentteihin\nContractenrecht (1. vuosi)\nkaikki tälle kurssille (64)\nContractenrecht · Begrippen\n14. toukokuuta 2016\nLiittynyt 3 vuosi sitten\n19 myyty(ä) tiedosto(a)\nEnemmän kursseja Rechtsgeleerdheid - Universiteit van Amsterdam\nStrafprocesrechtGoederenrechtEuropees RechtNationaal en internationaal burgerlijk procesrechtConstitutioneel rechtOndernemingsrechtInleiding in de rechtswetenschapInsolventierechtRecht en menselijk gedragFundamentele rechten\nVältä uusintatenttejä ja saa loistavia arvosanoja. Hanki kauttamme parhaimmat yhteenvedot kurssikokonaisuuksista.\nVältä tenttien uusimista\nMuiden tekemien materiaalien avulla olet varmasti valmis tuleviin tentteihin. Kauttamme on saatavilla yli 250 000 yhteenvetoa. Kanssaopiskelijasi tietävät mahdolliset sudenkuopat ja mitä tarvitset tentissä menestymiseen. Heidän avullaan voit valmistautua tuleviin tenttikoetuksiin ja välttää uusintoja.\nSaa parempia arvosanoja\nKiitos muiden opiskelijoiden kirjoittaman materiaalin, on tenttien läpäiseminen helppoa. Ei yleisiä kirjatiivistelmiä vaan sinun tarpeisiisi sopivaa sisältöä.\nTienaa samalla kun opiskelet\nOletko kirjoittanut luennoista kasoittain muistiinpanoja tai yhteenvetoja? Myy kirjoittamaasi materiaalia muille opiskelijoille ja tienaa jopa satoja euroja. Vuonna 2016 opiskelijat tienasivat kauttamme yli 500 000 euroa.\nKaikki mitä sinun tarvitsee tietää myymisestä Stuviassa


Luontokadon torjunta etenee – hallitus suojellut tuhansia hehtaareja soita ja metsiä - Vihreät\nLuontokadon torjunta etenee – hallitus suojellut tuhansia hehtaareja soita ja metsiä\nLuonnon monimuotoisuuden suojeluun on tällä hallituskaudella tartuttu toden teolla ja tulokset puhuvat puolestaan. Luonnonsuojelun ennätyskorkean rahoituksen ansiosta olemme suojelleet, ennallistaneet ja kunnostaneet Suomen luonnon helmiä. Pelkät suojelutoimet eivät kuitenkaan riitä. Luonto ja sen huomioiminen tulee ottaa osaksi kaikkea päätöksentekoa.\nTänään vietettävä luonnon monimuotoisuuden päivä muistuttaa meitä luonnon merkityksestä. Ihmiskunta on täysin riippuvainen monimuotoisesta luonnosta – sen tuottamasta viljeltävästä maasta, puhtaasta vedestä, raikkaasta ilmasta ja muista ekosysteemipalveluista.\nKun laji toisensa jälkeen katoaa ihmistoiminnan seurauksena, vaarantuu luonnon toiminta ja sitä kautta myös ihmisen hyvinvointi. Luonnossa lajit ovat kuin muttereita linja-autossa. Jos yksi osa katoaa, voi linja-auto jatkaa kulkuaan. Emme kuitenkaan tiedä, minkä osasen poistaminen johtaa koko systeemin romahtamiseen. Sama pätee myös luonnossa.\nTällä hallituskaudella olemme onnistuneet luonnonsuojelussa hyvin. Olemme nostaneet luonnonsuojelun rahoituksen historiallisen korkealle. Se on tärkeää, koska luonnonsuojelussa rahalla todellakin on merkitystä.\nRahoitus on mahdollistanut sen, että olemme suojella yksityishenkilöiden omistamia arvokkaita luontokohteita. Esimerkiksi viime vuonna hankimme metsiensuojeluohjelma METSO:n kautta pysyvään suojeluun 5 500 hehtaaria metsiä, ja laajensimme metsiensuojelun myös pohjoiseen Suomeen.\nHistoriallinen on myös viime vuonna käynnistämämme Helmi-ohjelma, jolla parannetaan heikentyneiden elinympäristöjen tilaa. Ohjelman ensimmäisenä toimintavuonna laitoimme pitkään paikallaan junnanneen soidensuojelun hyvään vauhtiin, ja soiden ennallistamisessa vuosi oli ennätyksellinen. Yhteensä suojelimme soita yli 5 500 hehtaaria ja ennallistimme 3 300 hehtaaria. Soiden suojelulla ja ennallistamisella on kiire, sillä yli puolet suoluontotyypeistämme on uhanalaisia ja Suomen soita on ojitettu niin paljon, että jos ojat asetettaisiin peräkkäin, ulottuisivat ne miltei kaksi kertaa Maasta Kuuhun ja takaisin.\nHelmi-ohjelmassa kunnostettiin ja ennallistettiin viime vuonna myös muun muassa perinnebiotooppeja, lintuvesiä, valkoselkätikkametsiä, lehtoja ja paahderinteitä. Hallituksen on määrä päättää pian myös ohjelman jatkamisesta vuoteen 2030 asti. Ympäristöhallinnon asiantuntijat ympäri maata ovat todenneet, että näin paljon resursseja luonnon ennallistamiseen ei ole ollut aikoihin.\nVaikka luonnonsuojelu etenee nyt erittäin hyvin ympäristöministeriön hallinnonalalla, ihmettelee moni syystäkin toimien hitautta muilla sektoreilla. Pelkkä luontoalueiden suojelu ja ennallistaminen ei riitä, sillä luontokadon juurisyynä on ylikulutus ja kestämätön elämäntapamme. Siksi on tärkeää, että luonto otetaan läpileikkaavasti huomioon kaikessa ihmistoiminnassa halinnonalasta riippumatta.\nTehtävä on haastava, sillä emme useinkaan huomaa luonnon tuottamaa arvoa. Hiljattain julkaistu Iso-Britannian hallituksen tilaama raportti professori Partha Dasguptalta osoitti, että luonto on ihmiselle arvokasta pääomaa, vaikka se ei näykään valtiontalouden tilinpidossa samalla tavalla kuin esimerkiksi yritysten, työpaikkojen ja sijoitusten tuoma arvo. Dasguptan raportista tulee ottaa oppia myös Suomessa.\nDasgupta esittää, että luonnolle asetettaisiin hinta, jolloin sen hyödyntämisestä – ja tuhoamisesta – aiheutuisi kustannuksia. Se, miten jollekin korvaamattoman arvokkaalle voidaan määrittää hinta, on vaikea tehtävä.\nJoillekin luonnon tuottamille palveluille on jo kuitenkin onnistuttu laskemaan alustava hinta. Esimerkiksi hyönteispölytyksen taloudellisen arvon arvioitiin olleen USA:ssa 34 miljardia Yhdysvaltain dollaria vuonna 2012.\nYksi esimerkki luontohaitalle asetetusta hinnasta on eurooppalainen päästökauppa, joka on onnistunut vähentämään muun muassa turpeenpolttoa Suomessa. Kun hiilidioksidin vapauttamisesta joutuu maksamaan, ovat yritykset vähentäneet päästöjään.Se hyödyttää myös suoluontoa, jota turpeennosto tuhoaa. Uusia taloudellisia keinoja luonnon suojelemiseksi tulee etsiä ja kehittää aktiivisesti.\nLopulta kyse on paitsi markkinoista, myös ihmisten arvoista ja kulttuurista. Ihmisen ja luonnon hyvinvointi kulkevat käsi kädessä. Meidän tulisi ymmärtää olevamme kiinteä osa luonnossa ja oppia elämään sen kanssa rinta rinnan. Luonnon monimuotoisuuden päivä on omiaan muistuttamaan meitä tästä.\nLähde siis ulos tutkailemaan kevääseen herännyttä monimuotoista suomalaista luontoa – hyvää luonnon monimuotoisuuden päivää!


Getting palkkapäivä lainan huono luotto - WHITE LIES\nGetting palkkapäivä lainan huono luotto\nWysłany: Nie 5:50, 09 Lut 2014 Temat postu: Getting palkkapäivä lainan huono luotto\nMukana on myös ongelma on suurempi kuukausikorot . Kun olet molemmat asiat sinun ehdottomasti tahtoa melkein olla aina valtuutettu ja palkkapäivä laina. Varmasti ei Hae USEITA Promo . Tutustu miten se toimii Tämän luottotiedot : [link widoczny dla zalogowanych] niille, jotka ovat hyvä luottoluokitus se tarkoittaa , että voit olla luotettava olet in maksu on selviytyä oman talouden . Jos laadut on luotto-tiedosto ovat varmasti enemmän toivottavaa kuin ylivoimainen, joudut tyytyä huono luotto asuntolaina .\nainoana merkittäviä sinulle kysymys on kerran he olisivat tuoda että toimenpidettä et . Hyödynnä tämä rahaa saakka lopulta sinun seuraava tuotot päivä aikaa [link widoczny dla zalogowanych] on vain kaksi vaihtoehtoista vaihtoehtojen tarjoutui hakijoiden etsivät opiskelija koulutus lainat kanssa huono luotto pisteet , ensisijaisena tulossa valtiot rahoitusapulainan . Jos et halua tehdä joitakin haku ja haluavat käyttää huolettoman tavalla, niin Internetissä tavalla on mukavaa .\nNe kertoa Näistä hallinto henkilökohtaiset lainat ja miten huomattavasti voisitte toteutettavissa lainata . Vaikka jokainen pystyy oikeus liittovaltion opintolainaa , joka ei ole jatkuvasti Riittävä riittävä käteisellä saada kautta joka koostuu huiman menoja, unohtamatta osto muut menot esimerkiksi asuinpaikka ja elintarvikkeet mutta siellä. Hiukkaset ohjelmisto on yksinkertainen ilman vastuullisuus ja veloituksetta www hakulomake että olisi olla annettu sivustosta on tuotot pankki [link widoczny dla zalogowanych] Muista , he Neo - valinta lajittelee raha . Ja Afrikkalainen-amerikkalainen - Usa sosiaalinen lauseita voi olla kiisti by core Pohjois-Amerikka kuin alkeis ja käsittelemättömät, joka on aina siihen asti ne osoittautua organisaatiossa - valittujen alkaen takaoven . tällä hetkellä , me pitäisi varmasti lyhyesti kertoa miksi emme nähdä se talousarvio kohteelle laajeni - Federal Express . työn määräajat yleensä tehdä kanssa, kun useimmat ihmiset ovat saamiseksi oppilaitokset .\nTämä pääoma ei suinkaan antaa sinulle kyky käyttää teidän ylivoimainen uskonnollinen vakaumus maksut to avustaminen teidän luottoluokitus . Näitä ovat tarkoitettu säilyttäen rahoitusjärjestelmän alkaen väärinkäytöstä . he eivät oikeastaan ?? edes investoida aikaa tutkimaan luottotietoja . Todennäköisesti tasapainottaa varten auto lainat on $ 30000, noin vakuudeton laina on $ 5000, while hävittämisessä luotto velka vaativat Bucks 15000. Kun altistuvat teidän käsittely huomioon to tyytyä muovikortit oman ruokapaikka, olet matkustanut ensimmäinen askel matkalla yhä olla pätevä vastaanottamaan harkitsee paljon [link widoczny dla zalogowanych] syystä, että tavattoman alennettua maksu 400 kuten, Osoittaa yleisesti ennen keskimäärin seisoo 600 olisi. Onneksi , auto raha trendi on lisäksi muuttunut ja paljon laina kauppiaat tällä hetkellä valmis tarjota rahoitus edes aio luottokorttiyhtiöt kanssa vähennys luottokelpoisuutta . Siksi monet etuoikeutetut pitkä - ilmaisu tarjoukset ei edullisempi ( ja on tyyris ) verrattuna hieman enemmän maksu lyhyempi - aika tarjoukset .\nJotta saada Tämän Personal laina sinun tarvitsee vain ja perustaa että sinulla tehtävä käsitys, että takaisin varten rahoitusapulainan suoritetaan seuraavien palkkapäivä etukäteen .


Lomailu, kohtuuhintaisen reissun ottaminen ja hotelli | Matkailu avartaa\nLomailu, kohtuuhintaisen reissun ottaminen ja hotelli\nMatkailu on hauskaa\nLomailu ja hotellit\nLomamatkan ottaminen matkapalvelun kautta tapahtuu nykyään todella monesti internetin avulla, jolloin matkanjärjestäjän internet-palvelusta otetaan kohtuuhintainen matka, esimerkiksi lomamatkapaketti hotelleineen ja lentoineen, ja reissun hinta maksetaan sitten verkkopankissa. Sitten lentolipun ja muut dokumentit saa omaan sähköpostiosoitteeseen.\nMyös majapaikkaan ja hotellihuoneen laadukkuuteen ja sijaintiin kohteessa on järkevää suunnata huomio. Jos eteläisessä Suomessa, mm. Uudellamaalla ajattelee oleskella, tasokasta majoitusta kannattaa löytää muun muassa Helsingin Hotellit -nettisivustolta.\nMatkustaminen on nykyisin erittäin normaalia, ja varsinkin välimerelliset lomamatkakohteet ovat todella pidettyjä syksyisin, keväällä ja kesäisin. Myös kaukolomamatkat ovat nykypäivänä myöskin suosittuja, ja suosittuja lomakohteita ovat esimerkiksi Thaimaa, Australia ja Kuuba. Kaukolomamatkojen hinnat ovat melkein aina tosin huomattavasti arvokkaampia kuin eteläisen Euroopan matkapaketit. Matkailu on suosittua myös silloin kun Suomessa on jäätävää.\nMatkanjärjestäjillä on tavallisesti vakiokohteensa. Suurilla matkapalveluilla lomakohteita on suuri määrä ja palvelu saattaa olla tasokasta monesti niin, että matkakohteessa on vastassa matkapalvelun oma matkaopastaja ja reissuun lukeutuu lisäksi kyyti lentoasemalta hotellille ja vastakkaisella tavalla loman loppuessa.\nVerkossa on myös joitain asiallisia nopeat lähdöt-sivustoja, joiden kautta voi vaivattomasti löytää edullisen lomamatkatarjouksen tai esim. pelkän lennon haluttuun matkapaikkaan. Äkkilähdöissä ovat tavallisesti valittavana tunnetut välimerelliset helteiset matkailualueet.


Matala rokotuskattavuus on tuonut Filippiineille tuhkarokkoaallon – Vapaaehtoiset kiertävät ovelta ovelle muistuttamassa rokotteiden tärkeydestä | Maailma.net\nMatala rokotuskattavuus on tuonut Filippiineille tuhkarokkoaallon – Vapaaehtoiset kiertävät ovelta ovelle muistuttamassa rokotteiden tärkeydestä\nTuhkarokkoon kuolleiden ihmisten määrä on kymmenkertaistunut Filippiineillä parissa vuodessa. Syynä on muun muassa rokotevastaisuus sekä tiedon puute. Toimittaja ja Punaisen Ristin viestintädelegaatti Leena Reikko seurasi potilaiden hoitoa ja vapaaehtoisia, jotka käyvät läpi asuinalueita tarjotakseen rokotteita perheille.\nChristine Jade (toinen vas.) saa rokotuskortit lapsilleen Nathanielille, Katleyalle ja Celestinelle. Sairaanhoitaja Jomier Salamatilla on seitsemän vuoden kokemus rokottamisesta ja pistoksen antaminen käy nopsaan. Kuva: Leena Reikko / IFRC.\nUlkona on pistävän kuumaa, mutta sisällä sairaalateltassa ilmastointi helpottaa pienten potilaiden oloa. Jokaisella natiaisella on vanhempi mukana; filippiiniläisessä sairaanhoidossa omaiset ovat tärkeä osa kokonaisuutta. Kaikilla lapsipotilailla on sama diagnoosi: tuhkarokko.\nVanhemmilla on silmissä huoli, ja siihen on syynsä. Vuonna 2017 tuhkarokkoon kuoli Filippiineillä 39 ihmistä. Seuraavana vuonna kuolemantapauksia oli 202, ja tänä vuonna virus oli huhtikuun puoliväliin mennessä saanut jo ainakin 400 uhria, suuri osa alle 5-vuotiaita.\nSairastuneita oli maaliskuun loppuun mennessä jo lähes 30 000 – huomattavasti enemmän kuin koko viime vuonna yhteensä.\nFilippiinien Punainen Risti on pystyttänyt vapaaehtoisvoimin tuhkarokkoyksiköitä telttoihin sairaaloiden viereen, jotta helposti tarttuvat virus ei pääsisi riehumaan sairaaloiden sisällä.\n”Meillä ei ole tarpeeksi paikkoja eristyspotilaille ja teltta on ollut suureksi avuksi tartuntojen ehkäisyssä”, sanoo tartuntatautien osaston ylihoitaja Rizalina Palos Rezalin aluesairaalassa.\n”Meillä ei ollut aikaa viedä häntä rokotettavaksi”\nSairaalassa tuhkarokkoaaltoa ei kovastikaan kummastella, sillä alhainen rokotuskattavuus on ollut ammatti-ihmisten tiedossa ja huolena jo pitkään. Syitä on monia, yksi niistä ympäri maailmaa lisääntynyt rokotusvastaisuus.\nFilippiineillä se juontaa juurensa parin vuoden takaiseen, denguekuumeeseen liittyvään rokotukseen, jonka epäiltiin aiheuttaneen jopa kuolemantapauksia. Rokotteen mahdollista vaarallisuutta ei koskaan pystytty todentamaan, mutta epäilys jäi elämään.\nMyös tietämättömyys tuhkarokon vaarallisuudesta on aiheuttanut piittaamattomuutta rokotuksista. Terveydenhoitojärjestelmässä on itsessään paljon heikkouksia, eikä rokotuksia välttämättä ole aina saatavilla kaikilla terveysasemilla. Ja eritoten Manilan miljoonakaupungissa vanhempien työmatkat saattavat viedä päivästä useita tunteja ja muutkin arkipäivän hankaluudet työntävät vähemmän kiireellisiltä tuntuvat asiat taka-alalle.\n”Meillä ei kerta kaikkiaan ollut aikaa viedä häntä rokotettavaksi. Kadun sitä nyt ja toivon, että muut toimivat toisin ja rokotuttavat lapsensa. Tämä huoli ja stressi voisivat olla aivan turhia”, sanoo Adeliza Perojo, 35, viilentäessään 1-vuotiaan poikansa John Carlin otsaa.\nPoika alkoi tuntua kuumalta päivää aiemmin. Ja kun punaiset näpyt ilmestyivät, äiti lähti heti sairaalaan.\nNoin 95 prosentin rokotuskattavuus estäisi tuhkarokon leviämisen. Filippiineillä kattavuus on vain noin 70 prosenttia, ja viranomaisarvioiden mukaan 3,7 miljoonaa lasta oli alkuvuodesta vailla rokotusta.\nMyös monet nuoret äidit ovat rokottamattomia eivätkä sen vuoksi voi tarjota imetyksen aikana luonnollista suojaa vauvalleen. Tuhkarokko tarttuu erittäin helposti: yksi ihminen voi tartuttaa jopa 18 muuta.\nHelmikuussa Filippiinien terveysviranomaiset aloittivat mittavan rokotuskampanjan, jonka toteuttamisessa Punainen Risti on ollut olennainen osa muun muassa asuinalueille jalkautuvien rokotustiimien muodossa.\nTavoitteena on rokottaa mahdollisimman moni lapsi puolivuotiaista 5-vuotiaisiin. Seuraavassa vaiheessa kohderyhmänä ovat koululaiset, jotta nämä eivät tartuttaisi sisaruksiaan kotona.\nKiertävään rokotustiimiin kuuluu vähintään kaksi terveydenhoidon ammattilaista ja paikallinen opas, jolla on käsitys kortteleiden perheistä.\n”Onko ketään kotona”, huutelee terveydenhoitaja Joemer Salamat koputellessaan oveen, jonka vieressä lojuu leluja ja muuta lapsista kertovaa tavaraa.\nHän on Filippiinien Punaisen Ristin vapaaehtoinen ja kiertää ryhmänsä kanssa Santa Rosan kaupungin keskiluokkaisella asuinalueella kyselemässä, onko perheissä rokottamattomia lapsia ja haluavatko vanhemmat korjata asian sillä seisomalla.\n”Monet suhtautuvat aluksi kielteisesti, mutta muuttavat mielensä, kun saavat tietoa ja voivat myös kysellä lisää asioista, joista ovat huolissaan. Ihmisten mielissä on paljon epätietoisuutta ja paljon on myös silkkaa tietämättömyyttä”, sanoo Salamat.\n”En ole antanut rokottaa tyttöjä koulussa, koska en voi olla varma, mitä heihin rokotetaan. Näin kotona tehtynä tämä tuntuu turvallisemmalta. Luotan Punaiseen Ristiin”, sanoo Aida Kodelso.\nHänen kaksoistyttöjensä Princess Kayen ja Precious Kate Lanton vahvisterokotukset on hetkessä annettu ja rokotuskortit täytetty.\nPuolen päivän jälkeen kuumuus on kivunnut pitkälti yli 40 asteen ja varhain aamulla aloitettu jalkatyö päättyy. Uurastus on hidasta ja vaatii pitkäjänteisyyttä: 32 vapaaehtoisen päivän saldo on 73 rokotettua lasta.\n”Tartunta-aallon odotetaan tasaantuvan itsestään muutamassa kuukaudessa. Mutta virus tulee vääjäämättä takaisin ja aiheuttaa uusia kuolemantapauksia, ellei rokotuskattavuutta saada korkeammaksi”, sanoo Gopal Mukherjee, joka on Punaisen Ristin ja Punaisen Puolikuun kansainvälisen liiton (IFRC) terveyskoordinaattori Filippiineillä.\n”Olemme kuitenkin huomanneet, että asenteet rokotuksia kohtaan ovat hieman muuttuneet nyt, kun tuhkarokko on aiheuttanut niin paljon kuolemantapauksia. Se on tosissaan pelästyttänyt ihmiset.”\nKirjoittaja on toimittaja, joka vieraili Filippiineillä Suomen Punaisen Ristin viestintädelegaattina keväällä 2019.


👍 20 ideoita pieniin keittiöihin\nГлавная → Decoterapia → 20 ideoita pieniin keittiöihin\nHuono keittiöt. Mitä he syyttää heitä on niin pieni! Heille ne laittaa ne sinne, antoi heille komeasti nuo metriä ja ovat yrittäneet tehdä parhaani. Joten haluamme heittää kaapelia ideoita, jotka tekevät niistä näyttävät paljon entistä suurempia ja käytännöllinen. Jotkut ovat hyvin yksinkertaisia ja tehokkaita ja muut suuret, kun päätät uudistaa kodin, vaikka kyseessä on espresso uudistusta.\n1. Ovi, liukuva\nOn olemassa monia järjestelmiä ja malleja, mutta kaikki sallivat vipuvaikutus enintään 1 m2 enemmän keittiössä. Valitse sen sulkemisen hidastui ABS-järjestelmä KRONA KOBLENZ, lasi ja luonnonvaloa jos haluat voittaa.\n2. Ota seinämien korkeuden\nKorkea-moduulit, jotka saavuttavat kattoon moninkertaistaa tallennuskapasiteettia. Keittiöön ei näyttänyt tungosta, vain laittaa ne yksi seinä ja poimia niitä valkoisia tai lasiovet.\n3. Hankkeet huonekalujen\nNe ovat kalliimpia kuin tavalliset koot, mutta voit olla varma hyödyntää kunnes viime senttimetri saatavilla ja anna turhia aukkoja myös taipumus olla keskipisteenä likaa.\n4. Laatikot liittimeen\nMiksi tuhlata nuo kallisarvoiset 10-15 cm? Niissä voi säästää paljon ... Kuitenkin välttää kyykistyä usein käyttää niitä mitä et käytä päivittäin sijaisina roskapussit, muovikelmu jne\n5. Anna kaksikäyttötuotteiden hyllyt\nJa syvyys 10 cm, hyllyt voit säästää paljon. Sácales enemmän irti koukut asettamalla kupit pohjassa tai valonheittimiä tai LINESTRAS voittaa valoa työalueella.\n6. Vähintään kahvat\nVaikka ne ovat vain 1 tai 2 cm, käsittelee vie tilaa, jotka työntyvät edestä. Vältät sokki jos valitset huonekalujen kahvat kynsitikku tai avautumispaine.\n7. kiiltävät pinnat tai satiinimainen\nNe heijastavat valoa ja siksi pystyvät visuaalisesti laajentaa tilaa keittiöön. Lakatut pinnat, metallinen, kiiltävä ... ovat täydellisiä on tunne enemmän tilaa.\n8. ankaria järjestyksessä\nJos sinulla on asioita keskellä, keittiön ja kaoottista saavat paljon pienempi kuin se on. Miksi on tärkeää, että kaikella on paikkansa sisällä kaappeja ja laatikoita.\n9. Älä käytä enemmän kuin kolme materiaalit\nYhdenmukaisuus on synonyymi amplitudi. Valitse siksi ainutlaatuinen materiaali puheenvuoroa, yksi seinät ja yhden huonekaluihin. Ja valitse laskuri, hyllyt ja muut yksityiskohdat vastaamaan yksi heistä. Vedonlyönti vaaleita värejä, jotka ulottuvat tilaan.\n10. toimisto vähän tilaa\nVaikka keittiö on pieni, jos varustaa minitoimisto annatte lisäarvoa. Pieni taitettava hylly ja jakkara riittävät aamiaista tai illallista nopeasti. Ja jakkara voit palvella tehosteena päästä korkeita kaappeja.\n11. tangot roikkuu tarvikkeet\nVuodesta ruokailuvälineet keksiä lisävarusteita upota tai ruukkuyrtit. Tangoilla ikkunalaudalla keittiön sinulla on kaikki käsillä ja vapauttaa laskurin.\n12. Laite vievät vähemmän\nLaitteet ovat pieniä, ne sopivat paremmin pieniin keittiöihin. Astianpesukoneet, uunit ja pesukoneet 40 cm leveä (pikemminkin kuin tavanomainen 60 cm) ja minijääkaapit asentaa työtason alle ovat hyviä esimerkkejä.\n13. Pienet lämpölevyt\nHuomaa, että Asennettaessa yksi levy tai kaksi poltinta hallitsevat moduuli formaatti vähentämään puoli tilaa keittoalueelle. Ja tämän avulla voit jättää vapaan 30 cm yli työtaso valmistaa ateriat mukavasti.\n14. rulon moduulit\nNe ovat erittäin hyödyllistä piilottaa -cafeteras pienet kodinkoneet, keittiö robotit ...- eikä vie tilaa tiskillä. Käytännöllisin on, että nämä kaapit on varustettu pistokkeet, olla aina käyttövalmis laitteita.\n15. moniarvoinen tarvikkeet\nNe ovat hyviä liittolaisia pieniin keittiöihin, koska yksi laite (ja puoli tilaa kuin jos olisit molemmat) täyttää kaksi tehtävää. Tapauksessa pesukone-kuivaimet, uunit mikroaaltouuni toiminto tai kelloja, jossa on sisäänrakennettu valossa.\n16. Panelados niin että teeskennellä\nJääkaappi, astianpesukone, pesukone, kuivausrumpu ... Jos panelas laitteiden kanssa samaa materiaalia edessä kaapit, jotka menevät huomaamatta ja saada visuaalinen vaikutus keittiössä on enemmän puhdas ja tilava. Se on kustannuksellaan kannattavaa.\n17. Tuo ruokia ruokasali\nJoskus keittiö tila on niin pieni, että se ei sovi kaikille. Käytännöllinen ja merkitä prioriteetit. Jos et halua luopua mukavuutta astianpesukone, sinun täytyy vapauttaa kaapissa. Hyvä idea on pitää ruokia ruokasalissa huonekalut.\n18. Kirkkaat värit tarvikkeet\nÄlä anna periksi kirkkaita värejä, mutta varaus tarvikkeet kuten tekstiilejä, satunnaiset huonekalut, kellot ja pienet laitteet. Kyllä, valitse ne koordinoidun sävyjä.\n19. hana ikkunan alla\nJos sinulla ei ole muuta vaihtoehtoa kuin altaan ikkunan alle, älä huoli. On taitto varusteista voi kallistaa alas avata ikkunan.\n20. Sink yhdestä rinnasta\nEsiintyy markkinoilla vajoaa lukemattomia erilaisia materiaaleja ja kokoja ja voit valita yksi, joka sopii tarpeisiisi. Pienin leveys pesuallas on käytännöllinen on noin 20 cm. Mutta mieluiten, jos käytössä on vain yksi rinta mittaa vähintään 50 cm ja siivilä lisävarusteen mahdu.\nMaxi ideer til små rom\nПрощайте скучный салон, привет комната полна жизни!


Verotus kaivosyritysten ympäristöohjauksen välineenä - Osuva\nVerotus kaivosyritysten ympäristöohjauksen välineenä\nKalliola; Kalliola, Maria Eriika (2021-02-01)\nKalliola, Maria, Pro gradu (1.248Mb)\nKalliola, Maria Eriika\nKaivostoiminta on päästökaupan ulkopuolinen sekä runsaasti luonnonvaroja ja energiaa käyttävä teollisuudenala, joka on ajankohtainen sääntelyn sekä verotuksen näkökulmasta. Energiaverotus vaikuttaa keskeisesti kaivosyritysten toiminnan kustannuksiin. Energiaverotuksella voidaan myös ohjata yrityksiä energiatehokkuuteen sekä ympäristöystävällisiin energiaratkaisuihin. Energiaverotus uudistui vuoden 2021 alusta sisältäen merkittäviä muutoksia muun muassa teollisuuden energiaverotukseen, joka on tällä hetkellä yhtenevä kaivostoiminnan energiaverotuksen kanssa. Kaivostoimintaan kohdistettu energiaverotuskäytäntö on vaihdellut vuosien varrella; kaivostoiminnan energiankulutusta on verotettu myös merkitsevästi kireämmin, kuten poistettu oikeus energiaverotukiin (vuosina 2015–2016). Kaivosteollisuus hyödyntää myös arvokkaita uusiutumattomia luonnonvaroja, mihin ei ole kohdistunut varsinaista kaivosveroa. Kaivosveron mahdollisuutta selvitetään tällä hetkellä ja lisäksi meneillään on kaivoslain uudistus. Mahdollisten sääntely- ja veromuutosten kohdentamisessa yhtenä kysymyksenä on kaivoslain mukaisten kaivostoiminnalle asetettavien vakuuksien riittävyys, sekä tulisiko myös kaivostoiminnan ympäristövaikutuksiin ja kaivosten jälkihoidon kustannuksiin varautua erillisellä kaivosverolla. Näiden kysymysten ohella on ympäristöohjauksen ja kiertotalouden näkökulmasta tarkasteltu enimmäkseen vaarattomaksi luokitellusta sivukivestä koostuvaan kaivosjätteeseen kohdistuvia kierrätysmahdollisuuksia.\nTutkielmassa korostuu verotuksen tarkastelu kokonaisuutena sekä osana oikeudellisen sääntelyn järjestelmää. Samaa taloudellista toimintaa ei ole perusteltua eikä johdonmukaista tukea samanaikaisesti verotuksen keinoin sekä kohdistaa siihen lisää veroja. Taloudellisen ohjauksen tehokkuus- sekä ympäristönäkökulmasta kaivosteollisuuteen kohdistuvien energiaverotukien poistamisen tulisi olla ensisijainen toimenpide verrattuna erillisen kaivosveron asettamiseen, minkä ohella tulee tarkastella, onko tämä toimenpiteenä riittävä. Kokonaisuutena valtion tulee saada riittävä korvaus uusiutumattomista luonnonvaroista, jollaisiksi mineraalien ohella voidaan lukea myös menetetyt luontoarvot toiminnan kohdistuessa luonnonsuojelualueelle. Yrityksiä tulisi myös ympäristöohjauksen keinoin kannustaa ympäristön kannalta kestävään energian- ja materiaalien käyttöön, jossa huomioidaan oikein kohdistetulla verotuksella uusiutuvat energianlähteet ja kiertotalouden periaatteiden mukainen materiaalien uusiokäyttö.\nTutkielmassa korostui myös sääntelyn ja vero-ohjauksen suhde; kokonaisuudessa tulisi nähdä erillisinä ne ongelmalliset kysymykset, jotka on jo lainsäädännön keinoin pyritty huomioimaan. Mikäli nykyinen sääntely on riittämätöntä kuten esimerkiksi nykyisten kaivostoimintaan kohdistuvien vakuuksien osalta, niin ensisijaisesti ei ole perusteltua korjata tätä luomalla verotuksen keinoin samaan ongelmaan vastaavaa sääntelyn kanssa päällekkäistä mekanismia; esimerkiksi erillistä kaivosveroa ei tulisi asettaa tarkoituksena kompensoida kaivoslain mukaisten vakuuksien riittämättömyyttä. Johdonmukaisuuden ja hallinnollisen yksinkertaisuuden lähtökohdista on syytä ensin arvioida tarvetta olemassa olevan sääntelyn kiristämiseen ja muiden vastuujärjestelmien kehittämiseen, kuten tällä hetkellä Suomessa ollaan kaivoslainsäädännön ja TOVA-järjestelmien osalta tekemässä.


Musiikki kääntyy pikkuhiljaa pienemmälle, mutta jatkuvatko juhlat silti? - Taaleri\nMusiikki kääntyy pikkuhiljaa pienemmälle, mutta jatkuvatko juhlat silti?\nEKP piti vielä retoriikkansa, mutta ei pidä kauaa\nSaksan IFO heikkeni mutta talousdata edelleen vahvaa\nItalian vaalit 4.3. alkavat nousta otsikoihin\nMuutoksen vuosi on nyt täysin konkreettisesti käsillä mitä tulee globaalisti elvyttävään rahapolitiikkaan.\nSiitä eilen lisävahvistusta EKP:n edellisen kokouksen pöytäkirjoista. Kommunikaatiota ei vielä varsinaisesti muutettu, mutta sen puolesta esitettiin jo mielipiteitä. Retoriikka alkaa näkemyksemme mukaan vähitellen kääntymään ja todennäköisesti jossain kohtaa loppuvuodesta tukiostot jäävät historiaan.\nKorkojen on vaikea nähdä kääntyvän laskuun ja osakkeiden relatiivinen houkuttelevuus tulee joutumaan 2018 aikana todelliseen puntariin. Toisaalta talous kasvaa vielä hyvin ja yhtiöiden tulosennusteet ovat kasvussa. Nousseet korot ovat kuitenkin osakkeille kuin painoliivit ylämäkijuoksijalle.\nMakrodatassa eilen Saksan IFO, joka edelleen jatkaa korkealla tasolla vaikka edellisten kuukausien huipuista marginaalisesti jäätiinkin. Vaikka terävin kärki euroalueen talousdatasta on lyhyellä tähtäimellä vähän tylsynyt, ei iso kuva ole mielestämme sen negatiivisemmaksi silti muuttunut. USA:sta saatiin vain kuluttajaluottamus, joka meni hieman odotuksista yli.\nNousseet korot ovat kuitenkin osakkeille kuin painoliivit ylämäkijuoksijalle.\nMarkkinoilla eilen öljyn hinta yritti vähän tukea riskitunnelmia, samaa tekivät metallit, ja myös Fedin Bullard irroitteli varsin kyyhkymäistäkin juttua rahapolitiikasta. Hänen mukaansa inflaation kestävälle nousulle tarvitaan vielä lisäevidenssiä. Markkinat hinnoittelevat edelleen kahta tai kolmea nostoa tälle vuodelle.\nOsakkeet jäivät euroalueella muuttumattomille tasoille ja vain marginaalisesti plussalle eilen Yhdysvalloissa, vaikka volatiliteetti laski selvästi. Koroissa ei mainittavia liikkeitä. Kiinan osakemarkkina palasi pitkältä uudenvuodenpaussiltaan yllättävänkin rauhallisin liikkein.\nItaliassa äänestetään parlamentin kokoonpanosta 4.3. ja siitä alkaa näkymään kirjoittelua ja kaikenlaisia näkemyksiä. Varmasti myös Italian jatkoa eurossa spekuloidaan, jos joku oikein sensaatiohakuiseksi heittäytyy. Nykytiedoilla ja gallupeihin nojautuen syytä huoleen ei kuitenkaan ole. Se että Italiaan ei välttämättä heti saada toimintakykyistä hallitusta on ihan perustilanne, johon on ollut aikaa tottua jo toisesta maailmansodasta asti.\nTänään agendalla Saksan Q4 BKT:n viimeiset viilaukset ja samoin euroalueen tammikuun CPI:n tarkistus. Liuta keskuspankkiireja äänessä.\nUSA:n velkaantumistarve tukee korkoja\nFedin nokkamies haukotteli korkoja ja dollaria ylös